Temeljem članka 35. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), članka 30. Statuta Općine Vladislavci („Službeni glasnik“ Općine Vladislavci broj 03/13 i 3/17), a u svezi s člankom 48. stavak 3. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) Općinsko vijeće Općine Vladislavci, na svojoj 5. sjednici održanoj dana 20. prosinca 2017. godine, donosi

**ODLUKU**

**o suglasnosti na provedbu ulaganja na području Općine Vladislavci za 2018. godinu**

Članak 1.

Ovom Odlukom daje se suglasnost na provedbu ulaganja na području Općine Vladislavci za 2018. godinu kako slijedi:

* rekonstrukcija nerazvrstane ceste u Hrastinu u ulici Ferenca Kiša, u planiranom iznosu od 1.255.373,48 kuna,
* izgradnja kuće oproštaja sa okolišem i pristupnom cestom u Dopsinu, u planiranom iznosu od 700.000,00 kuna,
* uređenje javnih površina i parkirališnih mjesta u Vladislavcima, Dopsinu i Hrastinu, u planiranom iznosu od 200.000,00 kuna,
* izrada projektne dokumentacije za prijavu na mjeru 7.2. i 7.4. ruralnog razvoja (nogostupi, ceste, javne površine, parkirališta i trgovi) u planiranom iznosu od 156.000,00 kuna,
* izgradnja reciklažnog dvorišta u Dopsinu, u planiranom iznosu od 3.821.258,75 kuna,
* izrada projektne dokumentacije za izgradnju pristupne ceste i kuće oproštaja u Dopsinu, u planiranom iznosu od 120.000,00 kuna,
* rekonstrukcija pješačkih staza u naseljima Općine Vladislavci u planiranom iznosu od 300.000,00 kuna,
* rekonstrukcija pješačkih staza do groblja u Vladislavcima, u planiranom iznosu od 70.000,00 kuna,
* izgradnja energetski učinkovite javne rasvjete uz cestu na ulazu u naselje Vladislavci, u planiranom iznosu od 320.000,00 kuna,
* rekonstrukcija dotrajale javne rasvjete novom led energetski učinkovitom javnom rasvjetom, u planiranom iznosu od 500.000,00 kuna,
* izrada projektne dokumentacije za izgradnju kanalizacije, u planiranom iznosu od 198.270,98 kuna,
* postavljanje fitness sprava na otvorenom, u planiranom iznosu od 70.000,00 kuna,
* rekonstrukcija društvenog doma u Hrastinu, u planiranom iznosu od 300.000,00 kuna,
* izgradnja otresnica, u planiranom iznosu od 100.000,00 kuna,
* održavanje kanalske mreže 151.494,00 kuna,
* opskrba električnom energijom u iznosu od 158.000,00 kuna,
* izrada projektno-tehničke dokumentacije za rekonstrukciju i dogradnju sportskog centra Vladislavci u iznosu od 245.375,00 kuna,
* projekt uvođenja e-računa u iznosu od 111.860,12 kuna.

Članak 2.

Ovlašćuje se općinski načelnik da poduzme sve potrebne aktivnosti za provedbu ulaganja na području Općine Vladislavci za 2018. godinu, da provede sve postupke i potpiše svu potrebnu dokumentaciju za projekte ulaganja koji su predmet ove Odluke, primjerice: da provede postupke javne nabave, da potpiše sve potrebne ugovore za provedbu ulaganja iz članka 1., da primi sredstva, izvrši uplate sukladno potpisanim ugovorima, podnese izvješća i dr.

Članak 3.

Sredstva potrebna za provedbu ove Odluke planirana su u Proračunu Općine Vladislavci za 2018. godinu i projekcijama za 2019. i 2020. godinu, a sredstva koja nisu planirana Proračunom osigurati će se Izmjenama i dopunama Proračuna.

Općinsko vijeće ovlašćuje općinskog načelnika da provede i ulaganja koje nisu navedena u članku 1. ove Odluke, za projekte koje su Općini Vladislavci odobreni iz proračuna Osječko-baranjske županije, Državnog proračuna, te fondova i drugih izvora.

Članak 4.

Općinski načelnik izvješćuje Općinsko vijeće o provedbi ulaganja u izvješću o radu načelnika iz članka 35.b. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17).

Članak 5.

Ova Odluka objavit će se u „Službenom glasniku“ Općine Vladislavci, a stupa na snagu 1. siječnja 2018. godine.

Klasa: 402-10/17-01/02

Urbroj: 2158/07-01-17-02

Vladislavci, 20. prosinca 2017.

Predsjednik

Općinskog Vijeća

Krunoslav Morović, v.r.